تبدال د لمناخ

ف التخدام لعام لمصطلح ديال تبدال د لمناخ climate change كيوصف التسخان لعالمي global warming لي هوّ الطلوع د لموعدّال د لحرارة د لأرض، لي عبروه لعولاما، و بدا كيحس بيه بنادم د لقرن 21. التبدال د لمناخ ف معنى أعم كيتّقصد بيه التبدال لي طرا ف فترات قديمة د لأرض و على مدى زماني كبير. الزيادة لحالية ف لموعدال د لحرارة غادية ب زربة كبر من لفترات لي سبقو، و سبابو بشكل أساسي هوّ النشاطات د بنادم بحال لحريق ديال نواع لفيول بحال لپيطرول. التخدام ديال لفيولات لفوصيلية fossil fuels، التقلاع د لغابات deforestation، و بعض لممارسات لفلاحية و الصناعية كاتساهم ف لڭازات د بيت لغرس greenhouse gases سيرتو تاني ؤكسيد لكاربون و لميطان. لڭازات د بيت لغرس كايمتصّو السخونية من الشعا د الشمش لي كينعاكس على لأرض، و هادشي كيخلي لكوكب يبقى يسخن كلما تراكمو هاد لڭازات ف الجو.

التبدال د لمناخ عندو تأتير متزايد على لبيئة بحال التوساع ديال الصحاري و الزيادة ف عدد لحرايق د لغابات.;  ف لمناطق لقطبية لمقدار ديال الجليد غادي و كينقص. درجات لحرارة الطالعة كاتسبب ف عواصف قوية، جفاف، و شكال خرين ديال الطقس لحادّ. التبدال ف لبيئة ديال الجبال، لمرجانات لبحرية، و لمناطق لقطبية كاتفرض على النواع لحية باش تهاجر ل مناطق جديدة ؤلا تنقارض. وخا ينجح بنادم ف توقاف التبدال د لمناخ، لمفعول ديالو غادي يبقى ل قرون جايين، بحال السخونية د لمحيط، التحميض ديالو، و الطلوع د لمستوى د لبحر.

التبدال د لمناخ كيهدد بنادم ب فيضانات، سخونية طالعة بزاف، قلة لماكلة و لما، لأمراض، و خسارات قتيصادية. لهجرة د بنادم و الصراعات على لموارد بحال لما تقدر تزاد بشكل كبر.;  لمونضامة لعالمية د الصحة كاتعتابر التبدال د لمناخ أكبر خاطار على الصحة ف لعالم ف لقرن 21.; : "Climate change is the greatest threat to global health in the 21st century. Health professionals have a duty of care to current and future generations. You are on the front line in protecting people from climate impacts – from more heat-waves and other extreme weather events; from outbreaks of infectious diseases such as malaria, dengue and cholera; from the effects of malnutrition; as well as treating people who are affected by cancer, respiratory, cardiovascular and other non-communicable diseases caused by environmental pollution." لمجتمعات لفقيرة هيّ أقل وحدة كاتساهم ف التبدال د لمناخ، و ف نفس لوقت أكتر وحدة معرّضة ل لمخاطير ديالو.

 مصادر